Грант Холт

Грант Холт (роден на 12 април 1981) — англиски фудбалер кој во моментов настапува за Астон Вила во Премиер лигата. 
Неговата позиција е напаѓач.

Кариера
Холт играл за голем број на тимови од не професионалната Нон-Лига и за професионални клубови од подолните англиски дивизии, за да во 2006 година пристигне во Нотингем Форест каде што речиси имал 100 првенствени настапи. Во 2008 потпишал за Шрузбери Таун каде што стана врвен голгетер и набрзо потоа преминал во редовите на Норич Сити во 2009 година. Овој потег беше непосреден успех: сезоната 2009-10, Холт ја завршил со освојувањето на наградата за играч на тимот, откако постигнал 30 гола во 44 настапи за клубот (24 во лигата) и беше еден од водечките напаѓачи во Лига Еден. Во сезоната 2010-11, Холт продолжил да биде плоден стрелец, и заврши како втор во изборот за наградата за Играч на годината во лигата.

Сезоната 2011-12 беше најдобрата во кариерата на Холт. Макар, и на 30 години тој беше клучен играч на Норич во нивната прва сезона во Премиер лигата по пауза од шест години. Холт постигнал 15 гола и со своето однесување како водач на теренот многу му помогна на тимот да опстане во лигата и да заврши на одличното 12-то место. Неговите голови против тимовите од големата четворка Манчестер Јунајтед, Челси, Арсенал и Ливерпул, практично го направија популарен "преку ноќ" овој играч кој никогаш претходно не играл во елитната дивизија. Холт беше и во поширокиот избор на селекторот на Англија, Рој Хоџсон, но сепак на крајот не беше помеѓу 23-цата избрани за настап на Евро 2012. По завршувањето на сезоната Холт заедно со соиграчите Адам Друри и Вес Хулахан како и менаџерот Пол Ламберт беа сместени во "Куќата на славните" на Норич Сити.

Следната сезона не беше толку успешна како претходната, но сепак Холт останал стартер и кај новиот менаџер Крис Хјутон. Со 8 постигнати гола во 34 првенствени настапи, бил најдобар клупски стрелец и му помогнал на клубот да опстане во Премиер лигата. Неговите погодоци во победите над Манчестер Сити и Вест Бромвич Албион во последните две кола, му носат на клубот пласман на 11. место на крајот од сезоната.

На 8 јули 2013 Холт му се приклучил на Виган Атлетик потпишувајќи тригодишен договор со клубот, кој за неговиот трансфер платил сума од 2 милиони £. На своето деби на 3 август Холт постигнал гол во победата против Барнсли со 4-0. Сепак, во Виган не биле задоволни од неговите перформанси откако во првиот дел од сезоната не бил продуктивен во нападот, постигнувајќи само 2 гола во 16 натпревари во лигата, и ниту еден погодок во Лига Европа. Тој останал надвор од плановите на новиот менаџер Уве Реслер и на 14 јануари 2014 го напуштил клубот приклучувајќи и се на Астон Вила на неговиот поранешен менаџер, Пол Ламберт, на заем до крајот од сезоната 2013-14.

Титули
  Норич Сити 
Лига Еден (1) :  2009-10

Хет-трик
Досега во својата кариера Холт има постигнато три хет-трика, а интересно е тоа што сите тие се во периодот кога настапувал за екипата на Норич Сити.

Натпревари во кој постигнал хет-трик



Надворешни врски
Грант Холт на soccerway 
Грант Холт Transfermarkt

Наводи

Категорија:Фудбалери на ФК Шефилд Венздеј
Категорија:Фудбалери на ФК Нотингем Форест
Категорија:Фудбалери на ФК Норич Сити
Категорија:Фудбалери на ФК Виган Атлетик
Категорија:Фудбалери на ФК Астон Вила
Категорија:Фудбалери од Премиер Лига
Категорија:Живи луѓе
Категорија:Англиски фудбалери
Категорија:Родени во 1981 година